en en id en ms ms ms en ms hu id id en ms id en id id id ms id ms ms id ms ms id id ms id ms hbs_lat ms en en id id id id id id ms id id id id en id ms ms id en ms id ms ms ms id id ms ms id id ms ms id ms id id id id id id id id ms id id id id id ms id ms id id ms id id id id ms id nl id id ms en id ms ms ms id id en en en id en ms id id id id ms ms en id id ms id id ms id id id id en id id id id id en id ms en en ms id tr en id ms ms ms en en ms it id id it ms ms it en ms it hbs_lat id pt en id pt en id pt eo id pt ms ms pt ms id pt id ms pt ms id pt id it ms en id fr id en en ms id ms es ms en ms ms ms ms id en es ms ms id id id id id id id id ms ms id id id ms ms ms ms ms id id id id id ms en ms en id en en ms en cs en da cs en cs en cs cs en en en de cs en da cs en en da en en en cs cs da en da cs en en cs cs en en en cs cs da en da cs en en cs da en en en es cs da en da cs en en es da id id en ms id id hbs_lat id pt id id pt id id id id id id id ms id id
Kehidupan Hari Esok, Bermula Dari Sini. Berhenti Sejenak, Sebelum Terus Melangkah Untuk Memastikan Perjalanan Seterusnya Tiada Halangan. Semalam Yang Berlalu, Menjanjikan Seribu Kilauan Bintang Untuk Hari Yang Mendatang
Salam Sejahtera dan Salam Keilmuan ;
Pelajar-pelajar yang mengikuti program saya, bahan yang saya gunakan untuk ceramah tersebut boleh dapatkan di lama berikut
jika ingin mendapatkan soalan-soalan percubaan SPM bagi seluruh negara, sila dapatkan daripada blog cikgu Tan CL
klik pada image seperti di bawah dalam blog tersebut
Dicatat oleh SAHARUDDIN ABDULLAH di 11:44 PM 1 comment:
Rumusan - Gejala Rasuah dalam Kalangan Masyarakat
Baca petikan di bawah dengan teliti, kemudian buat satu rumusan tentang punca-punca berlakunya rasuah  dan kesan-kesannya. Panjang rumusan hendaklah tidak melebihi 120 patah perkataan.
Rasuah bukanlah satu fenomena baru yang wujud dalam masyarakat moden. Kewujudannya telah dikesan sejak ribuan tahun yang lalu dan masalah ini berlaku dalam semua masyarakat sejak manusia mengenal erti peradaban. Rasuah boleh diertikan sebagai penyuapan, pemerasan atau penyelewengan dalam apa-apa juga bentuk kuasa sama ada melibatkan kewangan atau perkhidmatan dan sebagainya untuk sesuatu kepentingan. Banyak orang lupa bahawa sebab dan asal-usul amalan rasuah atau korupsi itu berbagai-bagai, bukan satu dan bukan dua. Kewujudannya dapat dilihat dalam pelbagai bentuk, saiz, tempat, dan situasi. Oleh sebab itu, penyelesaiannya pun tidaklah begitu mudah.
Salah satu punca yang menyebabkan kegiatan rasuah terus berleluasa adalah kerana sikap segelintir masyarakat yang ingin mengejar kemewahan hidup. Ditambah lagi dengan didikan dan penghayatan terhadap nilai-nilai dan peraturan agama yang senipis kulit bawang, akhirnya seseorang itu mudah tertewas dengan tuntutan hawa nafsu. Apabila diri telah dikawal oleh nafsu, akhirnya jadilah dia seorang yang lemah, mudah dikaburi wang ringgit, tamak, iri hati, dengki, tidak suka melihat kesenangan orang lain dan tidak berasa puas dengan apa-apa yang dimiliki. Rasuah juga sering dikaitkan dengan mereka yang menghadapi masalah kewangan. Hakikatnya itu bukanlah satu alasan yang bijak kerana didapati pada masa ini perbuatan rasuah juga dilakukan oleh golongan yang berpendapatan sederhana dan tinggi. Sebenarnya perbuatan rasuah tidak akan terjadi jika seseorang itu berpegang teguh kepada ajaran agama, dan bertakwa.
Selain itu, rasuah berlaku disebabkan oleh kegagalan pegawai penyelia memantau pekerja-pekerja di bawah tanggungjawabnya. Terlalu banyak penurunan kuasa tanpa pengawasan yang bijak oleh pegawai atasan juga membuka banyak ruang berlakunya perbuatan rasuah. Hal ini akan memudahkan individu tertentu mengambil peluang untuk melakukan penyelewangan, penyalahgunaan kuasa, dan rasuah. Oleh hal yang demikian, kesedaran yang jitu dan unggul para pegawai atasan  dalam sebuah organisarsi perlu ada dalam diri masing-masing agar terhindar daripada perbuatan rasuah. Dalam pada itu, ketegasan dalam penguatkuasaan undang-undang bagi membendung rasuah merupakan suatu yang dialu-alukan. Bagi menyelesaikan masalah ini komitmen dan sokongan daripada semua pihak khususnya anggota masyarakat sangat diperlukan. Di samping itu, sikap hidup yang suka bermegah-megah seperti kata orang Perak “biar pape asal bergaye” menjadi amalan yang menyebabkan berlakunya rasuah.
Rasuah juga disebabkan kelemahan kepemimpinan dalam sesuatu institusi yang berkaitan. Selain itu, rasuah berlaku disebabkan oleh pemahaman bahawa perbuatan itu bukan satu kesalahan tetapi lebih merupakan ganjaran atas bantuan atau perkhidmatan yang diberikan. Keadaan ini berlaku kerana keuntungan yang diperoleh daripada kegiatan rasuah itu adalah jauh lebih besar berbanding risiko yang bakal dihadapi. Oleh sebab itu, amalan rasuah di negara-negara dunia ketiga didapati lebih serius berbanding negara-negara maju.
Secara tuntasnya, rasuah merupakan gejala yang boleh merebak dan berjangkit sehingga menjadi rangkaian kejahatan yang besar. Apabila keadaan ini berlaku, usaha untuk membanteras rasuah akan menjadi lebih sukar. Memang tidak dinafikan rasuah tidak akan berlaku tanpa adanya dua pihak iaitu pemberi dan penerima.
“Memerangi rasuah hingga ke akar  umbi”
oleh Hj Samad bin Buang, Dewan Siswa, Jun 2011.)
Dicatat oleh SAHARUDDIN ABDULLAH di 9:14 PM 2 comments:
Rumusan - Buli Dalam Kalangan Pelajar
Baca petikan di bawah dengan teliti kemudian buat satu rumusan tentang kesan-kesan buli dan usaha-usaha mengatasi masalah buli di sekolah. Panjang rumusan hendaklah tidak melebihi 120 patah perkataan.
Perbuatan buli diertikan sebagai mengkasari orang yang lemah dengan tujuan atau maksud untuk menunjukkan kekuatan. Fenomena buli dapat dikategorikan kepada dua jenis, iaitu buli secara langsung dan buli secara tidak langsung. Buli secara langsung termasuklah aksi mengugut, menyepak, menumbuk, menendang dan sebagainya. Buli secara tidak langsung pula adalah seperti mengejek, menggunakan kata-kata kesat atau lucah dengan tujuan mengacau, mengutuk atau memerli secara berlebih-lebihan dan gosip-gosip liar. Lebih 80 peratus pelajar mengakui pernah terlibat dalam kes buli secara tidak langsung. Murid lelaki lebih banyak terbabit dalam kes buli berbanding murid perempuan. Murid-murid tingkatan empat didapati paling sedikit terbabit dalam kes buli berbanding murid-murid menengah rendah yang lain.
Mangsa buli akan mengalami kesan negatif dalam tempoh jangka panjang, malah boleh menyebabkan kejadian bunuh diri. Di luar negara seorang murid membunuh diri kerana diejek gemuk dan berambut kerinting, malah ada yang membunuh rakannya kerana tidak tahan dibuli. Mangsa buli juga akan menjadi seorang dewasa yang terlalu emosional sehingga menjejaskan hubungan mereka dengan ahli keluarga dan orang lain. Tingkah laku buli bukan sahaja boleh menimbulkan ketakutan kepada mangsanya, tetapi rakan sekelasnya yang menyaksikan perbuatan itu juga berperasaan sedemikian walaupun mereka tidak dibuli. Presiden Persatuan Kaunseling Malaysia dan Pensyarah Jabatan Pendidikan Psikologi dan Kaunseling, Falkulti Pendidikan, Universiti Malaya, Profesor Dr. Suradi Salim berpendapat bahawa mangsa buli akan merobah personaliti mereka menjadi seorang yang penakut. Mangsa juga takut ke sekolah.
Sebetulnya, perasaan ‘takut’ yang luar biasa ini amat memeritkan. Jika dibiarkan, peribadi individu terbabit akan menjadi lemah dan kurang berkeyakinan. Akibat ketakutan yang melampau inilah menyebabkan mereka tidak akan mengadu kepada guru atau ibu bapa manakala pembuli pula berasa seronok kerana dapat membuli mangsanya. Masalah ini hanya dapat dikesan apabila menjadi serius sehingga berlaku kecederaan fizikal. Sedangkan selama ini emosi mangsa telah lama ‘cedera’ akibat perbuatan pembuli atau mereka yang tidak begitu mengendahkan aduan mereka. Masalah ini perlu diatasi  segera supaya murid dapat memberikan tumpuan sepenuhnya kepada pelajaran. Oleh itu, semua pihak perlu bekerjasama bagi menangani masalah yang semakin meruncing dan berbahaya ini.
(Diubahsuai daripada “Menangani masalah buli di sekolah”
Dicatat oleh SAHARUDDIN ABDULLAH di 9:10 PM 9 comments:
Novel Tirani (Sinopsis Bahagaian 2)
Ketika di bilik persediaan pembedahan, Waheeda mengimbau kembali prosedur pembedahan yang diterangkan kepadanya beberapa hari yang lalu.
Dia kemudian dipanggil untuk diberi sedatif. Dr. Shirrim yang peramah menerangkan  prosedur pembedahan kelopak mata yang bakal dilakukannya sebelum suntikan pelali diberikan kepada Waheeda.
Ketika Waheeda menunggu dalam kesejukan, dia didatangi oleh Dr. Rushdi, pakar hidung yang akan melakukan pembedahan rinoskopi ke atas Waheeda. Pujian yang diberikan Dr. Rushdi membuatkan hati Waheeda gembira. Dia teringat akan penerangan Dr. Alma Chen tentang rinoskopi itu.
Semasa disorong ke bilik bedah, Waheeda mengambil peluang memanjatkan doanya agar memudahkannya menjalani hari bersejarah itu. Dia kemudian terlena apabila diberikan suntikan ubat bius oleh Dr. Shirrim.
Seperti biasa, Bazilah yang sibuk dengan rutin hariannya menyebabkan Waheeda kebosanan di rumah kerana ibunya telah pun pulang ke Sarawak. Namun, hatinya berbunga apabila terbaca  sebuah risalah tentang pakej perlancongan khas yang ditawarkan SMC kepada penerima rawatan di situ. Dia tekad untuk memberitahu rakannya tentang perancangannya pada hujung minggu itu.
BAB 7  -  KE PULAU SENTOSA
Waheeda dan Bazilah serta Dr Zahari telah mengikuti rombongan khas bagi tetamu rawatan kosmetik ke Pulau Sentosa. Mereka menginap di Hotel Flamingo sepanjang lawatan tersebut.
Di Hotel Flamingo, Waheeda mendapat banyak idea yang bagus untuk dibawa balik ke Chalet Tajau Emas terutamanya suasana yang memupuk budaya membaca.
Tiga sekawan turut tersempak dengan Dr Avveroes di Hotel Flamingo. Mereka telah bersembang tentang banyak topik termasuk bunga, planet dan asal nama Dr Avveroes.
Semasa mereka makan malam, Waheeda telah menyatakan sebabnya dia menjalani pembedahan di Singapura. Dia tidak mahu masyarakat tempatan mengetahui halnya malahan tidak ingin mencemarkan kesucian agamanya.
Waheeda amat bersyukur kerana dapat bertemu dengan orang dari latar belakang berbeza dan mempelajari cara pengurusan pusat peranginan sepanjang penginapannya di Hotel Flamingo.
BAB 8 -  HADIAH ALAM
Kecantikan tidak semestinya dinilai dari segi luaran. Jika seseorang wanita mengubah luarannya demi menarik perhatian lelaki, usaha ini sia-sia. Kecantikan luaran tidak dapat dikekalkan sebaliknya akan hilang mengikut peningkatan umur namun kecantikan dalaman akan kekal selama-lamanya. Kecantika luaran tidak semestinya akan mendapat perhatian tetapi kecantikan dalaman dapat menarik hati dalam jangka masa panjang.  Kriteria seseorang akan bertambah indah dengan kecantikan luaran. Kata-kata Dr. Rushdi telah memberikan penjelasan yang lain tentang erti kecantikan.
Selepas itu, mereka menjamu selera di restoran Flamingo. Dr. Rushdi menceritakan sejarah bangsanya kepada Waheedah. Bazilah turut menyertai mereka. Waheedah mengatakan bahawa jika rakyat Malaysia sepakat hati, pasti gemilang pada masa depan. Fatimah kemudiannya menelefon Waheedah dan  menceritakan pengalamannya di Bung Bratak bersama rombongan MATTA.
Dalam e-melnya, Fatimah memberitahu Waheedah bahawa pengerusi MATTA menasihati ahli persatuannya untuk mengembangkan sektor pelancongan kedamaian  negara Malaysia menjadi tarikan pelancong dan para ahli haruslah mengambil peluang keemasan ini. Di samping itu, projek pembinaan Datuk Yasser sedang rancak membangun. Waheedah ingin bersaing dengan Datuk Yasser dan jika boleh ingin bekerjasama dengannya.
Pada petang itu, Waheedah didatangkan dengan berita bahawa temu duga untuk bertugas sebagai Pegawai Perhubungan di Hotel Flamingo telah berjaya. Selepas berbual pendek dengan Bazilah, Bazilah berasa gembira bagi Waheedah yang mendapat jawatan di Famingo Resort itu. Walaupun Waheedah berasa gembira dan bersyukur, namun dia tetap berasa berat hati untuk meninggalkan Tajau Emas dan berada di tempat kerjanya buat masa panjang.
BAB 9 – WAJAH PERSONA
Spekulasi tentang kedatangan Pegawai Perhubungan Awam yang cantik menurut MaĆ®tre d’hotel, Kong dua hari lepas tersebar pantas. Orang pertama yang menyapa dan menemani jelitawan tersebut ke pejabat Ketua Pegawai Eksekutif ialah Penyelia Restoran.
Lais yang berada di belakang kaunter Bellboy menghulurkan senyuman sambil mengucapkan selamat datang. Wajah persona menurut Lais, sempat melemparkan senyuman ke arah kaunter penyambut tetamu lalu hilang daripada pandangannya.
Anati yang berada di kaunter penyambut tetamu menggeleng-gelengkan kepala melihat telatah Bellboy yang nakal tersebut. Anita mengingatkan Lais bahawa dia sudah beristeri dan mempunyai seorang anak. Lais hanya mencebik apabila melihat Kong.
Lais terus menyoal tentang jelitawan yang hadir tadi. Tersengguk-sengguk Lais kembali ke mandalanya di belakang kaunter pintu masuk utama sambil mengurut dada. Semua ketawa melihat gelagat nakal Lais.
Waheeda bersyukur mendapat tawaran bekerja di Flamingo de La Rossa sebagai Pegawai Perhubungan Awam. Satu kelebihan yang dapat diraih apabila bekerja di situ ialah pengalaman dalam suasana perniagaan yang bersaing serta menangani ragam pelanggan yang pelbagai.
Waheeda positif dalam tindak- tanduknya. Sikapnya yang ramah, sentiasa tersenyum, dan suka berbual dengan sesiapa sahaja membuatkannya cepat mesra dan dikenali rakan setugas serta kakitangan lain walaupun baru bekerja seminggu.
Lais yang tidak lekang dengan sengihnya memuji gaya keterampilan Waheeda yang dilihatnya begitu professional berbanding dengan Pegawai Perhubungan Awam lama yang sudah berusia dan kurang afsun. Dari kaunternya, Anita mencebik sikap gila bayang Lais.
Malam itu, Kong menemani Waheeda makan di Restoren de La Rossa. Rakan-rakan Kong ramah menyapa Waheeda apabila mengetahui Waheeda merupakan staf baharu di sana. Melangkah semula ke sana mengigatkan Waheeda kenangan bersama Dr. Rushdi, Dr. Zahari dan Bazilah.
Waheeda tersentak setelah Kong mengacung tangan ke arah sebuah bekas panas yang mengandungi longgokan pinggan di dalam bekas khas mengikut cara hidangan ala buffet malam itu. Menu utama malam itu ialah makanan laut.
Lais yang hampir tamat syif bertugas sempat memberikan salam dan ucapan selamat malam sebaik-baik sahaja Waheeda melangkah keluar dan duduk di lobi. Keadaan di lobi tidak begitu sibuk lantas memberikan peluang kepad pekerjanya untuk saling berinteraksi dan bergurau.
Lais memuji penampilan Waheeda yang agak ranggi dengan pakaian biasa. Kemudian, dia bertanya pendapat Waheeda tentang Flamingo. Waheeda mengatakan bahawa  Flamingo cukup sempurna daripada pandangan matanya.
Sambil Waheeda duduk, dia menghayati suasana malam yang agak sunyi. Bau haruman pelbagai bunga daripada bahan pewangi mengelus lembut hidungnya. Kong meminta diri melihat Waheeda duduk terelit-relit di kerusi.
Waheeda masih duduk termangu-mangu bersendirian, sesekali dia bertukar senyuman dengan kakitangan syif malam di bahagian kaunter.
Waheeda tiba-tiba terperasan seorang lelaki tanpam duduk nerteleku di meja sambil memegang moktel meloka ke arahnya.  Waheeda terus menghampiri Alex yang mengambil alih syif malam untuk bertanya tentang jejaka tersebut.
Alex mengatakan bahawa jejaka yang bernama Zahid itu baru sampai sekejap tadi dan merupakan lelaki Melayu terakhir yang mendaftar. Akid tersenyum sambil melihat Waheeda kembali ke bilik.
Waheeda tersenyum sinis merungkaikan maksud di sebalik nama Zahid tersebut. Waheeda berusaha menyahpadamkan tindakan bodoh yang tidak beretika dalam profesionnya.
Waheeda mengatakan bahawa jika dia terpaksa berpindah, dia akan membawa hidung dan matanya serta senyuman Bazilah sekadar gurauan. Namun kini semuanya telah menjadi seperti apa yang dikatakan olehnya. Waheeda betul-betul telah membawa senyuman rakannya bersama.
Kebelakangan ini Waheeda merasakan bahawa Bazilah berubah. Celoteh dan gurauannya tidak semesra dan setulus dahulu. Masing-masing membuat hal sendiri di dalam rumah tersebut
Masih terngiang-ngiang soalan tentang calon suami yang ditanya oleh Bazilah. Waheeda mengatakan bahawa dia ingin yang berprestij seperti Datuk Yasser, bijak dan kacak seperti Dr. Zahari dan Dr.  Rushdi dan lawak seperti ayahnya.  Bazilah turut menjawab jawapan yang sama apabila soalan diajuk kepadanya.
Sejak berdua, penghuni bilik nombor 601 sering bersipongan dengan lantunan bunyi kekelan. Apabila teringat akan akta gangguan ketenteraman awam barulah mereka berusaha untuk menekup tangan ke mulut.
Sejak akhir-akhir ini Dr. Zahari juga sering bertandang ke flat mereka. Waheedalah yang kerap dan terpaksa melayan Dr. Zahari demi menjaga hati kawan. Bazilah memerlukan konsentrasi menelaah dan sering memerap di dalam bilik untuk menyiapkan kajian dan bahan tesis.
Kemesraan Dr. Zahari kadang-kadang membuatkan Waheeda serba salah. Wjah waheeda yang sedap mata memandang membuatkan Dr. Zahari seakan-akan lupa tentang kewujudan tunangnya walau hanya di bilik sebelah.
Dalam diam, Bazilah diulit cemburu apabila mendengar kekelan Waheeda di ruang tamu. Dalam hari-hari yang berlalu, Waheeda rasa suasana tidak semesra selalu dan terdetik riak cemburu terjebak dalam rasa.
Waheeda mengatakan bahawa betullah kecantikan itu tirani. Waheeda meraup perasaan serba salah dan muak serta kesal akan sikap lelaki, apatah lagi yang bermata keranjang.
Waheeda membina alasan untuk berpindah ke Flamingo. Dia mengatakan bahawa jarak dari Yishun ke Flamingo terlalu jauh. Waheeda yakin dengan keputusan yang diambil.
Keseronokan pada minggu pertama denga orientasi kerja dan spekulasi serta puji-pujian pada diri sedikit sebanyak menyahsendukan riak sedih di wajah Waheeda. Waheeda menerima tugas pertama yang agak mencabar iaitu menyiapkan brosur galakan baharu dalam seminggu.
Dalam merangka program yang bakal di jalankan di Flamingo, Halloway tiba-tiba memanggilnya. Waheeda mengekori langkah pantas mat salih yang sedikit gelap dari Afrika Selatan itu menuju ke kafe.
Dia disapa oleh wajah yang dicam olehnya yang duduk tercokoh di meja berhampiran pada malam sebelumnya. Waheeda tersenyum lalu menarik kerusi di meja di sebelahnya dan turut berpaling semula ke arah jejaka itu sebagai tanda hormat.
Waheeda mengerutkan dahi dan merasa bahang suam mendesah hatinya yang mula berdebar apabila jejaka tersebut membalas senyumannya. Waheeda mengalihkan pandangan khuatir gelabahnya dengan merah naik ke muka dijejaki jejaka tersebut.
Halloway menerangkan tugas yang perlu dilakukan oleh Waheeda dan mengatakan bahawa Waheeda akan mewakili Flamingo dalam pertandingan Ratu Pelancongan Antarabangsa yang akan diadakan bulan depan di The Four Seasons Hotel. Waheeda menerima pencalonan itu dalam terpaksa.
Zahid tersenyum dan berpaling ke arah Waheeda yang masih terpinga-pinga. Zahid memperkenalkan diri setelah bingkas bangun dan mendekati Waheeda. Zahid mengatakan bahawa dia baru sahaja pulang dari Amerika Syarikat apabila melihat gelagat Waheeda yang asyik memandangnya
Waheeda juga mendapati bahawa Zahid merupakan orang Sarawak. Zahid mengatakan bahawa dia bercadang untuk mebawa keluarnya untuk turut bercuti di sana. Sebelum Waheeda meninggalkan kafe dia sempat mengiklankan Flamingo.
BAB 10 – SENYUM SEPULUH ELA
Datuk Yaseer membaca akhbar dengan lantang membuatkan Zahid terkejut.Zahid geli hati dengan perangai ayahnya itu.
Kemudian, mereka berbincang tentang masalah cetak rompak yang berlaku di Malaysia. Zahid ditanya oleh ayahnya alasan dia balik awal dari Amerika Syarikat dan alasan yang diberikan ialah masalah diskriminasi kaum yang berlaku.
Datuk Yaseer mengambil cuti untuk meluangkan masa bersama Zahid di Singapura.Zahid menyatakan hasratnya untuk memperkenalkan Waheeda kepada ayahnya dan mereka berbicara tentang pelbagai perkara.
Waheeda pergi makan tengah hari ditemani oleh Halloway.Selesai makan, Zahid ternampak Waheeda berjalan dengan Halloway dan berasa sedikit cemburu. Zahid pergi ke arah Waheeda dan membawa Waheeda berjumpa dengan ayahnya
Datuk Yaseer dan Waheeda berbincang tentang resort mereka di Sarawak. Kemudian, Datuk Yaseer memberi cadangan untuk mereka makan malam bersama.
Waheeda, Kong dan Anati berbincang tentang pakaian yang akan dipakai Waheeda dalam pertandingan Ratu Pelancongan Antarabangsa. Setelah selesai berbincang, Waheeda pergi ke biliknya untuk berehat
Dicatat oleh SAHARUDDIN ABDULLAH di 9:03 PM 2 comments:
Novel Pantai Kasih diteruskan dalam Komsas
13 Februari 2016 12:42 AM
PUTRAJAYA 12 Feb. – Kementerian Pendidikan memutuskan bahawa novel Pantai Kasih akan terus digunakan dalam pembelajaran Komponen Sastera (Komsas) tingkatan empat.
Timbalan Ketua Pengarah Pelajaran (Dasar), Datuk Seri Khairil Awang berkata, ketetapan itu diputuskan dalam Mesyuarat Profesional Kementerian Pendidikan pada 28 Januari lalu setelah mengambil kira pandangan pelbagai pihak menerusi beberapa siri perbincangan bersama panel penilai termasuk para pensyarah, penggiat bahasa dan kesusasteraan.
“Perbincangan itu merumuskan bahawa novel itu mempunyai elemen kebolehan ajaran daripada aspek keindahan bahasa, kosa kata dan tata bahasa.
“Novel ini dapat merangsang pelajar untuk berfikir secara matang dan rasional dalam membuat justifikasi,” katanya dalam sidang akhbar di sini hari ini.
Sebelum ini, novel Pantai Kasih yang dijadikan Komsas tingkatan empat bagi zon tiga iaitu di Melaka, Pahang, Terengganu dan Kelantan menimbulkan kontroversi sehingga mencetuskan kemarahan ibu bapa dan orang ramai kerana didakwa berunsur lucah dan menonjolkan hubungan negatif.
Menurut Khairil, gaya penulisan digunakan dalam novel itu mempunyai elemen pendidikan seks seperti mata pelajaran lain iaitu Sains, Biologi, Pendidikan Islam dan Pendidikan Moral, namun diungkapkan dalam bentuk kesusasteraan.
“Misalnya ayat terlucut sel daripada genetik istimewa milik Dr. Sadiz merujuk kepada air mani atau sperma dengan istilah sains tidak dinyatakan secara tersurat sebaliknya dinyatakan dalam gaya penulisan kiasan atau tersirat.
“Penggunaan bahasa novel itu bertujuan untuk menggalakkan murid menggunakan pelbagai strategi pembelajaran seperti penyelesaian masalah dan inkuiri dengan bimbingan guru yang memainkan peranan penting dalam soal ini,” katanya.
Dicatat oleh SAHARUDDIN ABDULLAH di 8:30 PM 1 comment:
BAB 1 – MELONTAR PUING DUKA
Waheeda ingin melakukan pembedahan plastik untuk mencantikkan wajahnya. Namun, ibunya sering menasihatinya supaya memelihara kecantikan asli ciptaan Tuhan.
Walau bagaimanapun, bagi Waheeda, usaha untuk melakukan pembedahan plastik bukanlah mengubah ciptaan Tuhan tetapi bertujuan untuk membaiki, memulih serta menjaga kekemasan diri.
Dia teringat akan zaman persekolahannya. Dia sering diejek dengan panggilan 'hidung pesek'. Kulit mukanya juga sering menggerutu penuh dengan jerawat. Keluarganya pula mendirikan pusat pelancongan di Tajau Emas.
BAB 2 - DAYANG MUDA
Bab 2 novel ini mengisahkan Waheeda, pengurus Chalet Tajau Emas rancak berbual dengan sepupunya, Fatimah, graduan akauntan yang cemerlang.Waheeda terus mencapai telefon apabila deringan kedengaran. Waheeda berubah menjadi serius apabila melibatkan kompromi perniagaan. Dia berasa bahawa kehadiran rombongan istimewa dari Eropah merupakan peluang keemasan baginya untuk memajukan chaletnya. Waheeda kagum akan ayahnya, Fadhli yang merupakan pemandu pelancong, seorang yang peramah dan pandai menghiburkan hati pelawatnya. Fadhli juga sering berkongsi cerita mengenai sejarah Sarawak kepada pelancong.
Waheeda dan Fatimah berbincang tentang persiapan yang perlu dilakukan bagi menyambut rombongan pelawat istimewa itu. Pada hari rombongan itu datang, sedang pekerja chalet melayan tetamu, Kamri beteriak kepada orang ramai dan mengatakan bahawa monyet telah masuk ke dalam chalet. Waheeda yang berada di pejabat telah diserang oleh monyet di bahagian hidung dan pipi. Dia dikejarkan ke hospital. Setelah dirawat, Waheeda risau akan wajahnya yang akan berparut. Doktor Zakaria memperkenalkan Waheeda kepada seorang doktor untuk melakukan pembedahan di muka kerana Waheeda berminat untuk melakukannya.Ibu bapanya berasa bersyukur kerana anak mereka baik-baik sahaja.
BAB 3 – KATARSIS
Melalui bantuan Ghazi, Waheeda meninggalkan kampungnya untuk menjalani pembedahan plastik kerana ingin menjadi cantik. Ibunya, Raidah  menemani Waheeda sebelum perpisahan. Mereka mendengar radio sambil berbual-bual.
Apabila mereka mendapat berita tentang jambatan Tun Abdul Rahman Yakub telah runtuh, Raidah pun mengimbas kembali zaman remajanya kerana zaman itulah jambatan tersebut dibina. Raidah mula bercerita tentang sejarah jambatan itu.
Waheeda pula mengenangkan pembaharuan diri selepas pembedahan plastik. Walaupun mempunyai risiko semasa menjalaninya, Waheeda tidak akan menyesal.
Selepas menghabiskan masa yang panjang dalam perjalanan, mereka tiba di lapangan terbang. Waheeda menitiskan air matanya semasa menaik kapal terbang kerana tidak sanggup untuk berpisah dengan keluarganya, kawannya dan juga tanah airnya.
Sebelum Waheeda tiba di Singapura, dia mengingati rakan lamanya, Bazilah yang bertinggal di Johor. Waheeda tidak mahu menyusahkan kawannya untuk meruangkan masa bagi menjembut kedatangannya di lapangan kerana masa sampainya ialah masa bekerja Bazilah. Oleh itu, dia merahsiakan waktu penerbangannya.
BAB 4 – SEMARAK API SEMARAK HARI
Waheeda sampai di Lapangan Terbang Antarabangsa Changi, Singapura. Selepas menjamu selera, dia menaiki sebuah teksi dan menuju ke destinasi Bazilah, rakan kolejnya.
Selepas sampai di rumah Bazilah, Bazilah menerangkan perihal tuan rumah tersebut dan bilik yang akan disewa oleh Waheeda sehingga pembedahannya berakhir. Mereka juga berbincang tentang perjumpaan Waheeda dengan Dr. Zahari keesokan harinya.
Pada keesokan harinya, kedua-dua rakan baik tersebut pergi ke salah satu pusat perniagaan di Jalan Orchard dengan menaiki MRT.Mereka berjumpa dengan Dr. Zahari di sebuah kedai buku. Dr. Zahari menerangkan  pembedahan plastik hidung yang hendak dilakukan kepada Waheeda.
Keesokan harinya, Waheeda dan Bazilah pergi ke Silicon Medical Centre untuk berjumpa dengan Dr. Alma Chen. Beliau juga memberikan penerangan mengenai prosedur pembedahan yang hendak dilakukan oleh Waheeda.
BAB 5 – DOA SELAMAT
Waheeda resah memikirkan pembedahan yang bakal dijalaninya. Pembedahan selama 10 jam itu membuatkan dia memikirkan pelbagai perkara yang bakal dihadapinya. Namun, dia sedar bahawa sesuatu yang terjadi pasti ada hikmahnya. Dia bertawakal kepada Allah dalam hal ini. Hatinya menjadi semakin kuat untuk meneruskan pembedahan ini apabila dia melihat wajah-wajah wanita yang berjaya membuat rekonstruksi yang dipamerkan dalam album yang telah dilihatnya ketika di SMC beberapa hari lalu.
Siang berganti malam. Waheeda menceritakan rawatan integrasi yang bakal dilaluinya kepada abangnya melalui emel. Apabila Waheeda menghantar mesej bahawa pembedahannya mengambil masa sehari suntuk, ibunya, Raidah mula cemas. Raidah ingin ke Singapura menemani anaknya sepanjang pembedahan dijalankan. Dia mengarahkan Kamri supaya membeli daun nipah muda untuk dibuat ketupat lepas.
Keesokan paginya, Waheeda menceritakan ketupat lepas kepada Bazilah seperti yang dijanjikan. Selepas itu, Waheeda mengemas rumah yang disewanya kerana Bazilah terpaksa menghadiri kuliah lebih awal pada pagi itu. Bibir merungut seolah-olah sudah menjadi suri rumah. Tiba-tiba ibunya, Raidah menelefon. Dia bergegas ingin bersiap ke Lapangan Terbang Changi. Tanpa diduga, ibunya muncul di depan pintu rumah. Mereka saling berpelukan dengan begitu erat sekali.
Hari berganti hari. Bazilah menemani Waheeda dan ibunya ke SMC. Mereka terus menuju ke tingkat dua untuk berjumpa dengan Dr. Alma Chen dan perbincangan bernada serius saling berganti. Mala, juru rawat di situ diarahkan oleh Dr. Alma Chen untuk menemani mereka ke bilik bedah. Dalam perasaan yang begitu takut, Waheeda menggenggam erat tangan ibunya. Setibanya di hadapan dewan kuarantin, Waheeda terus memeluk ibunya erat-erat. Kemudian, dia memeluk Bazilah. Dia masuk ke bilik persediaan pembedahan dengan harapan dia akan selamat selepas pembedahan dan impiannya menjadi kenyataan.
Dicatat oleh SAHARUDDIN ABDULLAH di 8:30 PM 1 comment:
Wednesday, February 24, 2016
Kebaikan dan Keburukan Internet
Dicatat oleh SAHARUDDIN ABDULLAH di 8:52 PM 2 comments:
Subscribe to: Posts (Atom)
Time in Kuala Lumpur
Pautan Rakan Guru BM
BAHASAKU GLOBAL BANGSAKU GLOKAL
Catatan Cikgu Zulkarnain : Kemiskinan Bukan Penyebab Kegagalan - Jutaan insan yang berjaya pada hari ini merupakan golongan yang makan berlaukan garam, tidur berbantalkan lengan, ke sekolah meredah hutan, hidup dihimpi...
SELAMAT MENGHADAPI PEPERIKSAAN SPM 2021 -
- *MUNAJAT PEPERIKSAAN :* Ya Allah, Ya Tuhan Kami, Kami mohon keampunan Mu, kami mohon kerahmatan Mu, kami mohon taufik dan hidayah Mu ya Allah. Kau a...
LAMAN BIMBINGAN BAHASA MELAYU SPM MSAB(EC)
TEMPLATE PENULISAN RANCANGAN PELAJARAN HARIAN -
s a u j a n a m a t a
K2 : S8 - Novel - Peristiwa yang menarik dalam novel (novel Pantai Kasih) - Huraikan *dua* peristiwa yang menarik berdasarkan sebuah novel yang anda pelajari. [6 *markah*] Novel yang saya pelajari ialah Pantai Kasih. Antara per...
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
PEPERIKSAAN PERCUBAAN PULAU PINANG & SELANGOR - Assalamualaikum, Saya muat naik 2 set rangka isi lagi yakni untuk Pulau Pinang dan Selangor. Semoga bermanfaat kepada yang sudi meneliti. *PULAU PINANG* *1...
Dapatkan di pasaran -
SELAMAT HARI PEKERJA 2013 - PEKERJA PEMANGKIN TRANSFORMASI NEGARA
Mohd Azam Bin Ahmad- Guru Cemerlang Bahasa Melayu
- Menjelma Syawal berundur Ramadan... Syahdu gema takbir menyelusuri alam... Indahnya Idil Fitri.... Selamat Hari Raya minal idil wal faizin Maaf Zahir Batin
Fokus Soalan Novel SPM 2010 - Semua Jawapan berdasarkan Novel Di Hadapan Pulau dan Putera Gunung Tahan Negeri Perak 1. *Berdasarkan sebuah novel yang anda kaji jelaskan dua peristiwa ya...
STRATEGI MENJAWAB SOALAN PEMAHAMAN NOVEL SPM. - STRATEGI MENJAWAB SOALAN PEMAHAMAN NOVEL SPM. KERTAS 2 SPM: SOALAN 4 (a) dan (b) 1. Berdasarkan keperluan peperiksaan, ingatlah bahawa jawapan anda u...
CIKGUJANA IBRAHIM - ESEI-ESEI TERBAIK PELAJAR-PELAJAR
MELESTARIKAN ALAM SEKITAR - KEPADA ANAK-ANAK DIDIK, MAAF KERANA FORMAT SEBENAR FORUM TIDAK DAPAT DIPAPARKAN. NAMUN BEGITU, FORMATNYA MENYAMAI FORMAT WAWANCARA 1 WARISAN BANGSA AKTIVITI...
-Abdul Ghalib Yunus, Munsyi Dewan -
Majlis Guru Cemerlang Malaysia
Kamus Dewan Bahasa dan Pustaka
Laman Web SMK Sijangkang Jaya
Biro Pengaduan Awam JPM
Kesatuan Perkhidmatan Perguruan Kebangsaan
Kolej Komuniti Kuala Langat
Kepentingan Ilmu Dalam Kehidupan
Kepentingan Ilmu Dalam Kehidupan. Pendahuluan : "Tuntutlah ilmu dari buaian hingga ke liang lahad" dan " Ilmu Jambatan Hid...
Manfaat Mengadakan Rumah Terbuka Dalam Kalangan Masyarakat
AMALAN RUMAH TERBUKA (TEMA) Rumah terbuka atau ‘open house’ sudah menjadi lumrah pada sambutan perayaan di negara ini ter...
Punca-Punca Masalah Sosial dan Cara Mengatasi
Ini bukanlah yang terbaik - Sekadar panduan dan pencetus idea untuk semua calon SPM Masalah sosial dalam kalangan remaja semakin membimb...
Cara-cara Memulihara Alam Sekitar
Dalam era ledakan teknologi maklumat hari ini, sering kali kita melihat dan menatap pelbagai berita yang berkaitan alam sekitar....
Kesan Rasuah Kepada Negara
Tajuk Perbincangan Kumpulan 1 : Tingkatan 5 Sains 2 – SMK Sijangkang Jaya. Rasuah perosak utama masyarakat dan negara. B...
Faktor - Faktor Yang Menyebabkan Kejadian Tanah Runtuh
FAKTOR-FAKTOR (fokus) YANG MENYEBABKAN KEJADIAN TANAH RUNTUH (isu). Pendahuluan.             Dalam era ledakan teknologi m...
Langkah-langkah Memupuk Semangat Patriotik Dalam Kalangan Remaja
LANGKAH-LANGKAH MEMUPUK SEMANGAT PATRIOTIK Dewasa ini, golongan remaja dikatakan kurang mempunyai semangat patriotik. Isu yang m...
Memupuk Perpaduan Dalam Kalangan Rakyat
Usaha-usaha Mewujudkan Perpaduan Kaum di  Malaysia Isu perpaduan kaum merupakan satu usaha berterusan yang perlu dipikul dan...
Usaha-usaha Untuk Mengekalkan Perpaduan di Malaysia
USAHA-USAHA MEMPERKUKUH PERPADUAN KAUM RAKYAT MALAYSIA Malaysia terdiri daripada pelbagai lapisan Masyarakat. Sejak 31 Ogos 19...
Beberapa Contoh Karangan Pelajar
Karangan ini telah dibentangkan oleh pelajar 5 Sains 1 SMK Sijangkang Jaya sewaktu P & P pada 19 Januari 2012). Semoga dapat dimanfaatka...
Yang Bulat Tidak Datang Bergolek dan Yang Pipih Tdak Datang Melayang
Mula mengajar pada 01/12/1992 -31/12/2001 di Sekolah Rendah dan 01/01/2002 hingga sekarang di Sekolah Menengah.Pernah mengajar di SK Kuala Krau,Temerloh Pahang dan SK Kanchong Darat, Banting. Selepas memperoleh ijazah pertama dalam bidang bahasa, saya mengajar di SMK Sijangkang Jaya. Pada Tahun 1996 dan 2004 Mendapat Anugerah Perkhidmatan Cemerlang. Pada Tahun 2009 dilantik sebagai Guru Cemerlang Bahasa Melayu. Memperoleh anugerah pekhidmatan cemerlang kali ketiga pada tahun 2012. Pada 23 April 2015 berjaya memperoleh gred DG48. Terlibat sebagai penceramah dalam teknik menjawab kertas 1 Bahasa Melayu SPM sejak 2011. Penceramah dalam program PTRS Negeri Selangor. Terlibat dengan Bahagian Buku Teks, Bahagian Teknologi Pendidikan dan Lembaga Peperiksaan Malaysia.
View my complete profile
Menuju Ke Puncak Jaya
Waktu Solat "Marilah Mengerjakan Solat"
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
Diari Seorang Guru ...
Berbloging kembali - In syaa Allah, saya akan kembali. Pada kali ini saya akan menulis tentang tatabahasa. Pelajar-pelajar 4sc1 tahun ini telah secara tidak langsung memberikan...
Walau apapun yang kita lakukakan, ingatlah kesan yang akan kita terima
Pautan Kasih Cantuman Jiwa
Ilmu adalah pelita hidup. Tuntulah ilmu dari buaian hingga ke liang lahad. Dalam zaman golablisasi ini, ilmu berada dihujung jari. Manfaatkan kemudahan yang ada untuk memperoleh ilmu yang bermanfaat untuk diri, keluarga, bangsa dan agama
Perkongsian Ilmu Pintar. Sama-sama kita gunakan blog ini untuk memperoleh ilmu pengetahuan. Awesome Inc. theme. Theme images by molotovcoketail. Powered by Blogger.